Korisliiga-kausi 2013–2014

Korisliiga-kausi 2013–2014 oli 74. kausi, jolloin pelattiin miesten koripallon Suomen mestaruudesta. Mestaruuden voitti historiansa kolmannen kerran Tampereen Pyrintö, joka voitti myös runkosarjan uudella voittoennätyksellä. Hopeaa saavutti Joensuun Kataja ja pronssia loimaalainen Nilan Bisons, joka lähti kauteen hallinneena mestarina. Sarjanousijana kauteen lähti Tapiolan Honka, I-divisioonaan putosi Korihait. 

Runkosarjan korikuninkuuden voitti Korikobrien Kyle Fogg, joka teki 11 vuoteen ensimmäisenä pelaajana yli 50 pistettä yksittäisessä ottelussa. Ville Kaunisto voitti ensimmäisenä suomalaisena sarjan levypallokuninkuuden. Vuoden pelaajaksi valittiin mestarijoukkueen Antero Lehto.

Kautta värittivät Suomen maajoukkuepelaajien poikkeuksellisen runsas määrä sarjassa, neljän joukkueen osallistumiset kansainvälisiin sarjoihin ja toisaalta joidenkin joukkueiden taloudelliset vaikeudet.

 Yleisö 

Kaudella 2013–14 Korisliigaottelua seurasi paikan päällä keskimäärin 862 katsojaa. Runkosarjan osalta katsojakeskiarvo oli 824 ja pudotuspelien osalta 1195. Kauden korkein katsojakeskiarvo oli Joensuun Katajalla, 1266 katsojaa ottelua kohti. Yli tuhannen katsojan keskiarvon pääsivät myös Tampereen Pyrintö 1163 katsojalla sekä KTP-Basket 1144 katsojalla. Vähiten katsojia katsomoihin keräsivät Namika Lappeenranta (463 katsojaa), sekä Korikobrat (506 katsojaa). Kauden korkein yksittäisen ottelun katsojamäärä, 4557, saavutettiin 17. toukokuuta 2014 Tampereella Pyrinnön ja Joensuun Katajan kolmannessa loppuottelussa. Kyseisen ottelun yleisömäärä oli yksittäisen Korisliigaottelun suurin ainakin sitten kauden 2006–2007. 2000 katsojan raja ylitettiin kaikissa neljässä loppuottelussa, jotka pelattiin tavallista suuremmissa halleissa.

 Televisio ja radio 

Kauden aikana Korisliigan televisionäkyvyydestä huolehtivat URHOtv, VeikkausTV ja Yleisradio. Suorina lähetyksinä näytettyjä runkosarjaotteluita kertyi kauden aikana URHOtv:ltä 26. Myös Yleisradio palasi näyttämään kotimaista koripalloa muun palloilun ohessa television Urheiluviikonloppu-lähetyksissään TV2:lla runkosarjavaiheessa kolmen ottelun verran. Radiossa Yle Puhe lähetti yksittäisiä suoria otteluselostuksia tammikuusta 2014 alkaen. Selostajana toimi Jouko Vuolle.

Kauden alussa URHOtv jatkoi sopimuksensa mukaisesti Korisliiga-ottelujen viikoittaista televisiointia pääasiassa keskiviikkoisin.
 URHOtv:n ajauduttua taloudellisiin vaikeuksiin ja keskeytettyä jakelunsa hieman ennen runkosarjan loppua 1. huhtikuuta ottivat Yleisradio ja VeikkausTV Korisliigan pudotuspelit ohjelmistoonsa. VeikkausTV näytti muun muassa molemmat viidennet välieräottelut selostajinaan Henri Inki ja Kristian Palotie.

YLE näytti kaikki loppuottelut suorina lähetyksinä. Kaikki loppuottelut näkyivät YLE Areenassa ja kolme viimeistä ottelua myös TV2:lla. Kaikki loppuottelut kuuluivat myös radiossa YLE Puheella. YLEn lähetyksissä selostajana toimi Antti-Jussi Sipilä ja kommentaattorina Maurizio Pratesi. Lisäksi lähetyksissä oli toimittajista mukana Inka Henelius.

 Kansainväliset sarjat 

Neljä joukkuetta osallistui Korisliigan ohella kansainvälisiin sarjoihin. Loimaa pelasi Euroopan toiseksi korkeinta joukkuekilpailua Eurocupia ensimmäisenä suomalaisjoukkueena 15 vuoteen, KTP-Basket sekä Joensuun Kataja EuroChallengea ja Tampereen Pyrintö Baltian liigaa.

Loimaa pelasi kaksi ensimmäistä kotiotteluaan Helsingin jäähallissa, kunnes joutui siirtämään loput Vantaan Energia -areenalle tapahtumavarausten vuoksi. Loimaalaiset voittivat alkulohkonsa kymmenestä ottelusta viisi ja putosivat jatkosta keskinäisten ottelujen yhden pisteen korierolla. EuroChallengessa KTP-Basket pelasi sponsorinimellä Team TEHO Sport. Kotkalaiset selviytyivät alkulohkossaan toiselle sijalle kolmella voitolla ja kolmella tappiolla. Joukkue eteni jatkoon 16 parhaan joukkoon keskinäisten ottelujen korierolla. Kataja sen sijaan sijoittui alkulohkossaan kolmanneksi ja putosi jatkosta. Jatkolohkossaan Team TEHO Sport sijoittui kolmanneksi ja karsiutui.

Pyrintö osallistui Baltian liigaan historian ensimmäisenä suomalaisjoukkueena. Se voitti oman alkulohkonsa ja sijoittui kaikki alkulohkot yhdistettynä toiseksi. Pudotuspeleissä Pyrintö eteni välieriin, joissa se hävisi ja joutui pronssiotteluihin. Niissä virolainen Tartu Ülikool/Rock oli tamperelaisia vahvempi, ja Pyrintö sijoittui sarjassa neljänneksi.

Osa Korisliiga-seuroista ja muun muassa Suomen Koripalloliiton kilpailutoiminnan johtaja Tom Westerholm kokivat euro-otteluita pelaavien joukkueiden ottelumäärän liian suureksi. Suomen cupia/Liigacupia ei tällä kaudella ensimmäistä kertaa pelattu, mutta 44 Korisliiga-ottelun lisäksi kansainvälisiä otteluita pelanneiden joukkueiden ottelumäärä kasvoi kymmenillä, mikä koettiin pelaajien kannalta raskaaksi ja suomalaisen seurakoripallon kehittymisen kannalta haitalliseksi.

 Runkosarja 

Runkosarja käynnistyi 4. lokakuuta 2013 ja päättyi 26. huhtikuuta 2014. Runkosarjan kahdeksan parasta pääsivät pudotuspeleihin, ja viimeiseksi sijoittunut joukkue putosi suoraan I-divisioona A:han. Runkosarjan otteluohjelmaa muokattiin edelliskaudesta jonkin verran. Erityisenä syynä tähän oli useiden seurojen osallistuminen kansainvälisiin kilpailuihin, mitä pyrittiin helpottamaan varaamalla etenkin syksyllä pelipäiviä vain kansainvälisiä otteluita varten. Edelliskaudella käytetyllä ns. älypallolla ei kaudella 2013–2014 pelattu. Päätöksessä kuunneltiin pelaajien mielipiteitä. Korisliigalle avattiin verkkoon helmikuussa 2014 oma kotisivu korisliiga.fi.

Kauden aikana Lappeenrannan NMKY jäädytti Pasi Riihelän ja Korihait Erkki Saariston pelipaidan. Tampereen Pyrintö nosti kattoon miespelaajistaan Olavi Ahosen, Arvo Jantusen ja Kalevi Tuomisen pelipaidat.

Kauhajoen Karhun Jussi Eskolalle langetettiin helmikuussa kahden ottelun kilpailukielto "loukkaavasta ja halveksivasta kielenkäytöstä" erotuomareita kohtaan. Damon Williams sai samalla sanamuodolla langetetun yhden ottelun pelikiellon toimistaan valmentajana I-divisioonassa, samoin Loimaan valmentaja Joonas Iisalo pudotuspelien aikana.

Korisliigassa esiintyi kauden aikana poikkeuksellisen runsas määrä siihen mennessä Suomen maajoukkueessa esiintyneitä pelaajia, 19 kappaletta. Myös maajoukkueen valmentajista suuri osa valmensi Korisliigassa kauden aikana. Joulukuussa maajoukkuepelaajista Kouvoihin siirtyi Ville Kaunisto, ja helmikuussa Honkaan palasi Kimmo Muurinen. Mikko Koivisto sen sijaan siirtyi Turkkiin helmikuussa. Ulkomaalaispelaajista aikuisten maajoukkueotteluita oli pelannut Hongan bahamalainen Jaraun Burrows. Namika Lahden takamies Roope Suonio palasi Namika Lahteen loppuvuodesta 2013 lopetettuaan uransa jo kertaalleen lonkkavamman vuoksi. Lisäksi kesken kauden sarjaan siirtyi sen aikana joukkueelleen merkittäviksi nousseita ulkomaalaispelaajia, kuten Kyle Fogg ja Aubrey Coleman.

Runkosarjan voitti Tampereen Pyrintö uudella voittoennätyksellä, 38 voitolla 44 ottelusta. Edellinenkin ennätys, 37 voittoa, oli Pyrinnön nimissä. Pyrintö voitti 16 viimeistä runkosarjaotteluaan eikä hävinnyt kotonaan kertaakaan. Runkosarjan voiton Pyrintö varmisti voitettuaan Loimaan kotonaan 7. huhtikuuta 2014. Nilan Bisons venytti voittoputkeaan alkukaudesta, kunnes Pyrintö katkaisi sen TV-ottelussa kotonaan. Kouvot paransi runkosarjan loppua kohden ja voitti 14 viimeisestä ottelustaan 12. Viimeisistä pudotuspelipaikoista käytiin tiukka kisa, ja niihin ylsivät viimeisillä kierroksilla Tapiolan Honka, Kouvot ja Namika Lahti Salon Vilppaan ja Korikobrien päättäessä kautensa. I-divisioona A:han putosi yli kymmenen kautta pääsarjassa yhtäjaksoisesti pelannut Korihait.

 Sarjataulukko 

 Ottelutaulukko 
koti \ vierasPyrintöBisonsKatajaKTPKarhuHonkaKouvotLahtiVilpasKorikobratLrNMKYKorihaitTampereen Pyrintö 78–5878–5895–7495–7384–8291–86107–7698–7894–9092–82109–6797–9282–8086–7690–8489–78100–8297–68109–8169–6299–6698–78Nilan Bisons84–7584–85 69–6463–6777–6887–7988–6176–71103–6477–8891–8077–6787–5871–5863–6078–7695–6398–8579–7183–6686–8595–61Joensuun Kataja91–7972–8256–5880–79 88–7491–7773–79102–8777–6597–8893–6498–8290–5488–6685–6382–6599–6789–72107–6386–7595–75104–63KTP-Basket93–8675–8470–7681–85100–8462–76 110–7296–9381–6598–7397–10570–9691–7879–6694–8186–7792–7391–7899–8682–79108–73100–76Kauhajoen Karhu84–8373–8455–7064–7486–9690–8665–7696–88 87–8172–8485–7195–9373–7187–9281–6777–65106–7676–8467–6590–9180–7698–69Tapiolan Honka79–8675–8250–7969–7676–60100–8180–10381–9299–7490–103 93–9088–10087–8081–6077–7172–7876–5981–9993–6892–8389–81102–80Kouvot60–8068–7865–7270–8364–8493–8581–8992–9063–7996–8591–10378–98 75–7796–7790–84110–77105–67102–8680–9389–8192–83107–102Namika Lahti70–6681–9776–8190–6883–8553–7888–7579–7591–6779–74100–9187–8386–5982–93 88–6678–8497–9080–7289–8480–8895–8590–100Salon Vilpas59–9070–7765–8364–7072–8069–7972–8887–7264–6770–7295–7785–5390–8896–7169–6296–64 66–6490–6384–6693–7388–7581–75Korikobrat86–9492–8965–8863–9391–7981–8978–7673–9161–6595–9087–8485–8172–79102–10975–7879–7693–7995–90 94–10388–8290–8895–89Lappeenrannan NMKY72–8871–9057–7152–8352–9175–8865–9568–8069–7573–8076–8472–10483–6771–10185–6795–6569–8382–7578–7359–75 82–7488–55UU-Korihait50–10579–9967–9068–9281–10273–8283–9483–8679–9167–8276–93100–10394–7495–9979–8275–8390–7171–8397–8993–10279–6764–96 

 Pelaajien tilastot 
 Pisteet 
Ensimmäistä kauttaan Suomessa pelannut Korikobrien Kyle Fogg voitti korikuninkuuden 26,97 pisteen keskiarvolla. Eroa toiseksi tulleeseen Namika Lappeenrannan Todd Browniin kertyi yli 4,5 pistettä ottelua kohden. Heidän lisäkseen Korihaiden Josh Dollard pelasi kauden yli 20 pisten keskiarvolla. Huomionarvoista on, että kärkiviisikosta vain Ronnie Clarkin Tapiolan Honka selviytyi pudotuspelivaiheeseen. Paras suomalainen kauden pistetilastossa oli 12:nneksi sijoittunut Kouvojen Ville Kaunisto 17,28 keskiarvollaan. Hänen lisäkseen suomalaispelaajista 20 parhaan joukkoon (15:nneksi) sijoittui Pyrinnön Antero Lehto, jonka keskiarvo oli 16,30. Fogg vastasi myös kauden korkeimmasta yksittäisen ottelun pistemäärästä tehtyään 19. maaliskuuta 2014 pelatussa ottelussa Kauhajoen Karhua vastaan 51 pistettä, mikä oli sarjan ensimmäinen 50 pisteen ylitys 11 vuoteen. Fogg ylitti 40 tehdyn pisteen rajan myös kahdessa muussa ottelussa, ainoana pelaajana kauden aikana.

#PelaajaSeuraOttelutKeskiarvo1. Kyle FoggKorikobrat2926,972. Todd BrownLappeenrannan NMKY4222,243. Josh DollardKorihait2920,664. Ronnie ClarkTapiolan Honka4219,405. Marcus RelphordeSalon Vilpas3619,22

 Levypallot 
pienois|150px|Kouvojen Ville Kaunisto voitti Korisliigan levypallotilaston tilastoidun historian ensimmäisenä suomalaispelaajana.

Kouvojen 204-senttinen Ville Kaunisto voitti runkosarjan kaudesta 1979–1980 ylläpidetyn levypallotilaston ensimmäisenä suomalaispelaajana 10,81 levypallon ottelukohtaisella keskiarvolla. Hänen lisäkseen suomalaispelaajista Tuukka Kotti ylsi tilastossa 20 parhaan joukkoon (17:s) 6,80 keskiarvollaan. Kauden korkein yksittäisen ottelun levypallomäärä oli 21, jonka KTP-Basketin Chris Owens saalisti 7. helmikuuta 2014 pelatussa ottelussa Korikobria vastaan. Kauden hyökkäyslevypallotilaston voitti Korihaiden James Padgett 3,56 keskiarvollaan ja puolustuslevypallotilaston Kaunisto 7,81 keskiarvollaan.

#PelaajaSeuraOttelutKeskiarvo1. Ville KaunistoKouvot3210,812. Jesse PerryKorikobrat249,963. James PadgettSalon Vilpas/Korihait439,744. Jaraun BurrowsTapiolan Honka419,565. Storm WarrenNamika Lahti448,91

 Koriin johtaneet syötöt 

KTP-Basketin Sharaud Curry voitti Suomen-tulokaskaudellaan runkosarjan syöttötilaston antamalla 6,08 koriinjohtanutta syöttöä ottelua kohden. Toiseksi ylsi Suomen maajoukkuepelaaja Teemu Rannikko 5,39:n syöttökeskiarvolla. Curry ja Rannikko jakoivat myös eniten yksittäisessä ottelussa annettujen syöttöjen kärkipaikan 16 onnistumisella. Tämä riitti kaikkien aikojen tilastossa neljänteen sijaan. Curry teki 16 syötön ottelussaan Honkaa vastaan 2. maaliskuuta 2014 myös kauden ainoan tripla-tuplan (21/11/16). Keskiarvojen kärkikymmenikköön ylsivät suomalaispelaajista myös Loimaan Antto Nikkarinen (kuudes), Pyrinnön Lehto (seitsemäs) ja Kouvojen Ilari Seppälä (kymmenes).

#PelaajaSeuraOttelutKeskiarvo1. Sharaud CurryKTP-Basket396,082. Teemu RannikkoJoensuun Kataja385,393. Matthew GibsonKouvot235,004. Kyle FoggKorikobrat294,625. Brady MorningstarTapiolan Honka304,10

 Tehoindeksi 
Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, minkä jälkeen tuloksesta vähennetään ohiheittojen ja pallonmenetysten määrä. Kauden tehokkain pelaaja oli Tapiolan Hongan bahamalaisvahvistus Jaraun Burrows, jonka tehoindeksi oli keskimäärin 24,88 ottelua kohti. Korikobrien Foggille merkittiin 51 pisteen ennätysottelussaan myös paras yksittäisen ottelun tehoindeksi, kun hän keräsi 19. maaliskuuta 2014 pelatussa ottelussa Kauhajoen Karhua vastaan tehoindeksikseen lukeman 50. Kotimaisista pelaajista tehokkain oli Kouvojen Kaunisto, jonka tehokkusindeksi 22,94 oli sarjan kolmanneksi paras. Namika Lappeenrannan Atte Perttu keräsi suomalaisista pelaajista parhaimman yksittäisen ottelun tehokkuuslukeman, kun hän teki 26. maaliskuuta 2014 pelatussa ottelussa Namika Lahtea vastaan tehokkuuslukemakseen 39.

#PelaajaSeuraOttelutKeskiarvo1. Jaraun BurrowsTapiolan Honka4124,882. Kyle FoggKorikobrat2924,663. Ville KaunistoKouvot3222,944. Todd BrownLappeenrannan NMKY4220,795. Storm WarrenNamika Lahti4420,36

 Muiden kategorioiden tilastoykköset 
Kouvojen Matthew Gibson voitti urallaan toisen kerran Korisliigan riistokuninkuuden 2,39:n keskiarvolla. Torjuntatilaston voitti 1,52 torjunnalla ottelua kohden Katajan Mike Morrison, ja Pyrinnön Antti Nikkilä ylsi saman tilaston kolmanneksi 1,34 keskiarvollaan. Vapaaheitoissa tarkin oli KTP-Basketin Ryan Ayers ennen saman seuran Currya, Kouvojen Seppälää ja Katajan Rannikkoa. Kahden pisteen heitoissa tarkin oli Hongan Burrows korkealla 64,39 prosentin keskiarvolla. Kolmen pisteen heitoissa tarkin oli kesken kauden ulkomaille siirtynyt Mikko Koivisto 49,47 prosentin keskiarvolla.

 Kategoria Pelaaja Joukkue Ottelut Tilastotulos Pallonriistot/ottelu   Matthew Gibson  Kouvot  23  2,39 Koriinheiton torjunnat/ottelu   Mike Morrison  Joensuun Kataja  44  1,52 Vapaaheittoprosentti   Ryan Ayers  KTP-Basket  34  88,89 % 2 pisteen heittoprosentti   Jaraun Burrows  Tapiolan Honka  41  64,39 % 3 pisteen heittoprosentti   Mikko Koivisto  Nilan Bisons  26  49,47 % Peliminuutit/ottelu   Lawrence Kinnard  Korikobrat  43  37:55

 Kuukauden pelaajat 

Lokakuussa kunniamainintansa saanut Pyrinnön Antero Lehto oli Sami Lehtorannan ohella toinen kevään 2008 jälkeen kuukauden pelaajaksi nimetty suomalaissyntyinen pelaaja. Lehdon jälkeen suomalaisista palkinnon saivat myös Katajan Rannikko ja Kouvojen Kaunisto.

KuukausiPelaajaSeuraLokakuu Antero LehtoTampereen PyrintöMarraskuu Mike MorrisonJoensuun KatajaJoulukuu Benjamin RaymondTampereen PyrintöTammikuu Kyle FoggKorikobratHelmikuu Teemu RannikkoJoensuun KatajaMaaliskuu Ville KaunistoKouvot

 Ennätyksiä ja merkkipaaluja 
Kauden 2013–14 runkosarjassa Katajan Sami Lehtoranta syrjäytti Pekka Markkasen Suomen miesten pääsarjan heitontorjuntojen kaikkien aikojen tilaston kärkipaikalta 16. marraskuuta 2013, kun hän teki kaksi heitontorjuntaa Korikobria vastaan ja nosti blokkimääränsä 542:een Markkasen kärkilukeman oltua 541. Lehtoranta nosti yhteismääränsä kauden aikana vielä 551:een.http://www.basket.fi/uutiset/?x22026=20278386 Lisäksi kauden päätteeksi torjuntamääräänsä kärkikymmenikössä kohentelivat tilaston kolmantena Namika Lappeenrannan Clifton Jones, neljäntenä Pyrinnön Damon Williams ja seitsemäntenä myös Pyrinnön Antti Nikkilä. Kaikkien aikojen syöttötilaston kärkikaksikko, Williams ja Katajan Petri Virtanen kasvattivat johtolukemiaan. Kauhajoen Karhun Bojan Sarcevic ja Katajan Teemu Rannikko nousivat kauden aikana syöttötilaston kärkikymmenikköön, kuudenneksi ja kymmenenneksi. Levypallotilastossa Pyrinnön Damon Williams nousi kaikkien aikojen kuudenneksi ja Katajan Sami Lehtoranta kärkikymmenikköön. Riistojen kaikkien aikojen kärkikymmenikössä lukemiaan kohentelivat kolmantena ollut Williams, kuudentena Virtanen ja seitsemäntenä Jones.

Pyrinnön Williams onnistui historian viidentenä pelaajana runkosarjassa 1500 vapaaheitossa. Tampereen Pyrintö saavutti huhtikuussa 700. voittonsa runkosarjassa historian kolmantena joukkueena KTP-Basketin ja Torpan Poikien jälkeen.http://www.basket.fi/uutiset/kaikki_uutiset/korisliiga/?x122519=22661581 Katajan Petri Virtanen ohitti maaliskuussa Kari-Pekka Klingan ja siirtyi runkosarjassa eniten onnistuneita kolmen pisteen heittoja heittäneeksi pelaajaksi. KTP:n Sharaud Curry teki 3. maaliskuuta 2014 Tapiolan Honkaa vastaan kauden ainoan tripla-tuplan 21 pisteellä, 11 levypallolla ja 16 syötöllä,http://www.basket.fi/uutiset/?x22026=22007840 ja kyseinen syöttömäärä oli sarjan historian neljänneksi suurin yhdessä ottelussa. 16 syöttöön yhden ottelun aikana ylsi myös Katajan Teemu Rannikko.http://www.basket.fi/uutiset/?x22026=22017609 KTP:n Timo Heinonen pelasi kaikkien aikojen 11. pelaajana 500. runkosarjaottelunsa. Kauhajoen Karhun Jussi Eskola sai 25. maaliskuuta 2014 ottelussa Salon Vilpasta vastaan ennätykselliset kuusi virhettä.http://www.basket.fi/sarjat/ottelu/?game_id=2748211&season_id=87281&league_id=4#mbt:2-400$t&0=1 

 Merkittäviä tasalukujen ylityksiä 

PäivämääräPelaajaJoukkueTasaluku11. lokakuuta 2013 Damon WilliamsTampereen Pyrintö600 riistoa16. lokakuuta 2013 Timo HeinonenKTP-Basket200 torjuntaa7. joulukuuta 2013 Damon WilliamsTampereen Pyrintö1400 syöttöä7. joulukuuta 2013 Bojan SarcevicKauhajoen Karhu900 syöttöä21. joulukuuta 2013 Petri VirtanenJoensuun Kataja1600 syöttöä4. tammikuuta 2014 Antto NikkarinenNilan Bisons600 syöttöä23. tammikuuta 2014 Samu KaaresvirtaSalon Vilpas500 syöttöä31. tammikuuta 2014 Damon WilliamsTampereen Pyrintö400 torjuntaa7. helmikuuta 2014 Sami LehtorantaJoensuun Kataja3 000 levypalloa5. maaliskuuta 2014 Sami LehtorantaJoensuun Kataja800 syöttöä14. maaliskuuta 2014 Teemu RannikkoJoensuun Kataja900 syöttöä21. maaliskuuta 2014 Timo HeinonenKTP-Basket2 000 levypalloa2. huhtikuuta 2014 Jukka KatajaSalon Vilpas800 syöttöä2. huhtikuuta 2014 Antero LehtoTampereen Pyrintö5 000 pistettä9. huhtikuuta 2014 Ville KaunistoKouvot2 000 levypalloa12. huhtikuuta 2014 Bojan SarcevicKauhajoen Karhu1 000 syöttöä16. huhtikuuta 2014 Petri VirtanenJoensuun Kataja600 riistoa

 Pudotuspelit 

Pudotuspelit pelattiin pronssiottelua lukuun ottamatta paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin yhden ottelun tuloksen perusteella. Pudotuspelit alkoivat 21. huhtikuuta 2014 ja päättyivät 18. toukokuuta 2014.

 Ottelukaavio 

 Puolivälierät 

Tampereen Pyrinnön ja Namika Lahden otteluparissa Lahti haastoi tamperelaiset Pyrinnön päävalmentaja Pieti Poikolan mukaan jokaisessa ottelussahttp://pyrinto.fi/ottelut/4-lahti-pyrinto/  ja tasoitti ottelusarjan 1–1:een voittamalla ensimmäisen kotiottelunsa Storm Warrenin (26/15) tähdittämänä.http://www.basket.fi/uutiset/kaikki_uutiset/?x122462=23088680 Runkosarjan voittanut Pyrintö voitti kuitenkin kaksi seuraavaa ottelua ja eteni välieriin otteluvoitoin 3–1.

KTP-Basketin ja Kauhajoen Karhun välisessä ottelusarjassa KTP voitti ensimmäisen ottelun 25 pisteellä. Karhu tasoitti ottelusarjan kotonaan 1–1:een, mutta KTP voitti seuraavat ottelut ja eteni välieriin 3–1-voitoin.

 Tampereen Pyrintö – Namika Lahti 21. huhtikuuta  Tampereen Pyrintö  Namika Lahti  83–59  24. huhtikuuta  Namika Lahti  Tampereen Pyrintö  73–65 26. huhtikuuta  Tampereen Pyrintö  Namika Lahti  75–57 28. huhtikuuta  Namika Lahti  Tampereen Pyrintö  57–87 Tampereen Pyrintö välieriin voitoin 3–1.
 Nilan Bisons – Kouvot 21. huhtikuuta  Nilan Bisons  Kouvot  81–78  24. huhtikuuta  Kouvot  Nilan Bisons  76–92 26. huhtikuuta  Nilan Bisons  Kouvot  84–85 28. huhtikuuta  Kouvot  Nilan Bisons  67–79 Nilan Bisons välieriin voitoin 3–1.

 Joensuun Kataja – Tapiolan Honka 21. huhtikuuta  Joensuun Kataja  Tapiolan Honka  82–72 24. huhtikuuta  Tapiolan Honka  Joensuun Kataja  76–85 26. huhtikuuta  Joensuun Kataja  Tapiolan Honka  109–86 Joensuun Kataja välieriin voitoin 3–0.
 KTP-Basket – Kauhajoen Karhu 21. huhtikuuta  KTP-Basket  Kauhajoen Karhu  93–68  24. huhtikuuta  Kauhajoen Karhu  KTP-Basket  81–59 26. huhtikuuta  KTP-Basket  Kauhajoen Karhu  89–77 28. huhtikuuta  Kauhajoen Karhu  KTP-Basket  64–68 KTP-Basket välieriin voitoin 3–1.

 Välierät 
Tampereen Pyrinnön ja KTP-Basketin välisen ottelusarjan ensimmäisessä ottelussa Tampereella Pyrinnön Antero Lehto (10/7/11) ja KTP:n Sharaud Curry (34/8/7) lähentelivät tripla-tuplaa. Puoliajan jälkeen Pyrintö kasvatti eron 15 pisteeseen, mutta KTP vei kolmannen neljänneksen lopun pistein 9–20 ja piti ottelun tasaisena loppuun asti. Pyrintö kuitenkin voitti ottelusarjan avauksen niukastihttp://pyrinto.fi/ottelut/1-pyrinto-ktp-raportti/  ja samoin seuraavan, Kotkassa pelatun ottelun. KTP voitti kaksi seuraavaa ottelua ja siirsi ratkaisun viidenteen otteluun Tampereelle. Curry ei pelannut viimeisessä ottelussa jalkavammasta johtuen, mutta Ryan Ayers heitti kotkalaisille ensimmäisen puoliajan aikana 17 pistettä. Pyrintö piti läpi ottelun johtoasemansa ja voitti sen 79–67. Pyrinnön Williams teki ottelussa 20 pistettä ja otti 17 levypalloa.http://yle.fi/urheilu/pyrinto_ja_kataja_korisliigan_finaaleihin_-_loimaalla_nahtiin_uskomaton_jatkoaikakamppailu/7232849?origin=rss

Loimaan ja Katajan välinen ottelusarja alkoi Katajan voitolla, jonka jälkeen hallinnut mestari Loimaa voitti kaksi seuraavaa ottelua. Neljännen ottelun voitti Kataja, ja ottelusarja jatkui viidenteen otteluun saakka, joka sekin venyi jatkoajalle. Kataja voitti viidennen ottelun pistein 83–88 ja selviytyi loppuotteluihin vuoden tauon jälkeen.http://www.basket.fi/uutiset/?x22026=23427954 Ottelusarjaa leimasi kova puolustuspeli.yle.fi/urheilu/pyrinto_ja_kataja_korisliigan_finaaleihin_-_loimaalla_nahtiin_uskomaton_jatkoaikakamppailu/7232849?origin=rss Urheilulehden toimittaja määritteli välierät, etenkin Loimaan ja Katajan välisen ottelusarjan, erittäin viihdyttäviksi. Neljännen välieräottelun jälkeen Loimaa yritti hankkia Katajan Mike Morrisonille pelikiellon seuraavaan otteluun lähettämällä videon tämän pelaamisesta Koripalloliitolle. Kieltoa ei annettu.http://www.urheilulehti.fi/lisaa-lajeja/koripallo/takana-sulaa-hulluutta-oli-karppien-ja-tapparan-luokkaa 

 Tampereen Pyrintö – KTP-Basket 2. toukokuuta  Tampereen Pyrintö  KTP-Basket  89–84  4. toukokuuta  KTP-Basket  Tampereen Pyrintö  88–93 6. toukokuuta  Tampereen Pyrintö  KTP-Basket  82–90 8. toukokuuta  KTP-Basket  Tampereen Pyrintö  94–87 10. toukokuuta  Tampereen Pyrintö  KTP-Basket  79–67 Tampereen Pyrintö loppuotteluihin voitoin 3–2.

 Nilan Bisons – Joensuun Kataja 2. toukokuuta  Nilan Bisons  Joensuun Kataja  62–77 4. toukokuuta  Joensuun Kataja  Nilan Bisons  64–78 6. toukokuuta  Nilan Bisons  Joensuun Kataja  67–59 8. toukokuuta  Joensuun Kataja  Nilan Bisons  71–63 10. toukokuuta  Nilan Bisons  Joensuun Kataja  83–88 Joensuun Kataja loppuotteluihin voitoin 3–2.

 Pronssiottelu 

Pronssiottelussa kohtasivat edelliskevään loppuottelujen osapuolet. Ottelu oli tasainen lukuun ottamatta kolmatta neljännestä, jonka Loimaa onnistui voittamaan 29–13. Viisi minuuttia ennen puoliaikaa KTP johti 12 pisteellä muun muassa Jukka Matisen heittojen ansiosta joukkueen tähtipelaaja Curryn oltua edelleen sivussa kokoonpanosta. Loimaan suomalaispelaajista tehokkaimpia olivat Antto Nikkarinen (21/4/6) ja Tuukka Kotti (16/9).http://www.basket.fi/uutiset/kaikki_uutiset/?x122462=23474585

 Loppuottelut 

Pyrintö oli voittanut aikaisemmin Suomen mestaruuden vuosina 2010 ja 2011, Kataja ei mestaruutta ollut aikaisemmin saavuttanut. Pyrintö ja Kataja kohtasivat loppuottelusarjassa myös kaudella 2010–2011, jolloin Pyrintö vei mestaruuden voitoin 3–2. Molemmat joukkueet pelasivat loppuottelunsa tavallista suuremmassa areenassa, Pyrintö Hakametsässä ja Kataja Mehtimäellä. Ensimmäisen loppuottelun ja viimeisten välieräottelujen välissä oli yhden päivän tauko.


Ensimmäinen loppuottelu Tampereella keräsi Pyrinnön siihenastisen ennätysyleisön, 4 002 henkeä.http://www.aamulehti.fi/Urheilu/1194900700843/artikkeli/hakametsa+repesi+kun+pyrinto+voitti+finaaliavauksen+nain+ottelu+eteni.html  Ottelu oli tasainen: Pyrintö sai välillä hieman eroa Katajaan, joka kuitenkin kuroi eron kiinni. Pyrintö puolusti kuitenkin joensuulaisten pelintekijä Teemu Rannikkoa hyvin, ja muun muassa Benjamin Raymondin ja Damon Williamsin korit sekä Petri Heinosen kahdeksan hyökkäyslevypalloa varmistivat Pyrinnön avausvoiton. Katajalta eniten pisteitä teki yhdysvaltalainen Alex Wesby.http://www.basket.fi/uutiset/?x22026=23453108http://yle.fi/urheilu/pyrinto_vei_ensimmaisen_finaalin__isot_pelaajat_takuumiehina/7236168

Kataja tasoitti ottelusarjan kotonaan 1–1:een yli kahden ja puolen tuhannen katsojan edessä. Pyrinnön heikosti toiminut puolustus antoi Rannikolle ja etenkin 36 pistettä tehneelle Wesbylle tilaa, ja joensuulaiset siirtyivät kolmannen neljänneksen alussa selvään johtoasemaan, joka piti ottelun loppuun asti. Kataja otti myös Pyrintöä enemmän levypalloja ja heitti kolmen pisteen heittonsa sisään 46–prosenttisesti.http://www.basket.fi/uutiset/?x125709=23496575 

Pyrinnön yleisöennätys ja Korisliigan kauden korkein yleisömäärä koheni tamperelaisjoukkueen toisessa kotiottelussa 4 557:ään. Aamulehden toimittajan mukaan ilmoitettu lukema oli todellisuutta pienempi.http://www.aamulehti.fi/Urheilu/1194901769109/artikkeli/video+hakametsassa+4557+katsojan+huuma+pyrinto+vei+mestaruuden+katkolle.html  Pyrintö voitti ottelun levypallot 47–30, ja joukkueen kapteeni Antero Lehto teki ottelun korkeimman pistemäärän, 23. Ottelu oli pisteiden valossa melko tasainen kolme ensimmäistä neljännestä, mutta viimeisen neljänneksen Pyrintö voitti pistein 20–8 ja siirtyi voiton päähän mestaruudesta. Pyrinnön vaihtopelaajat pelasivat ottelun hyvällä tasolla,http://yle.fi/urheilu/kommentti_kummalla_kestaa_kantti_-_ja_penkki/7248150 ja Kelvin Lewis onnistui Teemu Rannikon puolustamisessa.http://www.basket.fi/uutiset/?x22026=23556943

Wesby oli neljännessä loppuottelussakin tehokas heittäen Katajalle 31 pistettä. Kataja pelasi edellisottelua tarmokkaammin, mutta Pyrintö pysyi joensuulaisia edellä lähestulkoon koko ottelun ajan. Neljännen neljänneksen alussa Pyrintö sai tehtyä eroa Katajaan muun muassa 40-vuotiaan Williamsin levyn kautta sisään menneillä kolmen pisteen heitoilla. Eron kasvettua Pyrintö varmisteli voittonsa pelaamalla hitaita hyökkäyksiä.

Pyrintö voitti ottelusarjan voitoin 3–1 ja palasi Suomen mestariksi kolmen vuoden tauon jälkeen. Kataja jäi edelleen vaille SM-kultamitaleita. Erittäin menestyksekkään kilpauran tehnyt ja tähän kauteen lopettanut Katajan Sami Lehtoranta ei voittanut urallaan SM-kultaa mutta saavutti pääsarjasta yhteensä seitsemän hopeaa ja kolme pronssia.

 Pelaajien tilastot 
Pudotuspelien pistetilaston vei nimiinsä Tapiolan Hongan Jaraun Burrows 21,33 pisteen ottelukohtaisella keskiarvolla. Pudotuspelien levypallotilaston vei nimiinsä Namika Lahden Storm Warren 10,75:n keskiarvolla. Paras kotimainen pelaaja pisteissä oli Tampereen Pyrinnön Antero Lehto 16,08 pisteellä ja levypalloissa Kouvojen Ville Kaunisto 9,25 levypallolla. Syöttötilaston voitti Joensuun Katajan Teemu Rannikko, joka antoi ottelua kohti keskimäärin 6,50 koriin johtanutta syöttöä.

 Kategoria Pelaaja Joukkue Ottelut Keskiarvo Pisteet/ottelu   Jaraun Burrows  Tapiolan Honka  3  21,33 Levypallot/ottelu   Storm Warren  Namika Lahti  4  10,75 Koriin johtaneet syötöt/ottelu   Teemu Rannikko  Joensuun Kataja  12  6,50 Pallonriistot/ottelu   Damon Williams  Tampereen Pyrintö  13  1,92 Koriinheiton torjunnat/ottelu   Mike Morrison  Joensuun Kataja  12  2,00

 Pudotuspelien merkkipaaluja 
Huhtikuussa Damon Williams otti historian kolmantena pelaajana pudotuspeleissä 800. levypallonsa ja toukokuussa yhdeksäntenä 1 500. pisteensä.http://www.basket.fi/uutiset/?x22026=23267973 KTP:n Jukka Matinen saavutti pudotuspeleissä 1 000 tehdyn pisteen rajan,http://www.basket.fi/uutiset/?x22026=23040246 ja pelasi sadannen pudotuspeliottelunsa. Katajan Petri Virtanen pelasi sadannen pudotuspeliottelunsa ja jakoi 300. syöttönsä pudotuspeleissä.http://www.basket.fi/uutiset/etusivun_uutiset2/?x33156=23463695 Virtanen rikkoi myös historian kolmantena pelaajana 200 pudotuspeleissä onnistuneen kolmen pisteen heiton rajan.http://www.basket.fi/uutiset/kaikki_uutiset/?x122462=23574324 Katajan Sami Lehtoranta ylitti pudotuspeleissä historian kymmenentenä pelaajana 1 500 pisteen tehdyn rajan. Hän myös nousi loppuottelusarjan aikana sivuamaan Klingan ennätystä pelatuissa pudotuspeliotteluissa (126).

 Päävalmentajat 
JoukkuePäävalmentajaPäävalmentajanaJoensuun Kataja Jukka Toijalakoko kaudenKauhajoen Karhu Ari Tammivaarakoko kaudenKorikobrat/ Terence Stansbury– 25. lokakuuta 2013 Derrick Crayton25. lokakuuta 2013 –Kouvot Jyri Lehtonenkoko kaudenKTP-Basket Sami Toiviainenkoko kaudenNamika Lahti Ilkka Palviainenkoko kaudenNamika Lappeenranta Lassi Tuovikoko kaudenNilan Bisons Greg Gibsonkoko kaudenSalon Vilpas Mikko Tupamäkikoko kaudenTampereen Pyrintö Pieti Poikolakoko kaudenTapiolan Honka Pekka Salminenkoko kaudenUU-Korihait Ari Mikkola– 17. joulukuuta 2013 Ville Vuorinen17. joulukuuta 2013 –

Runkosarjassa saavutettujen voittojen määrässä Loimaan Greg Gibson ylitti sadan voiton rajan 5. helmikuuta 2014.http://www.basket.fi/uutiset/kaikki_uutiset/korisliiga/?x122519=21489454 Kauhajoen Karhun Ari Tammivaara saavutti 300 runkosarjaottelun rajapyykin 9. maaliskuuta 2014.http://www.basket.fi/uutiset/kaikki_uutiset/korisliiga/?x122519=22114941 
Joensuun Katajan päävalmentaja Jukka Toijala joutui tammikuussa 2014 lonkkaleikkaukseen. Toijalan sivussaoloajan Katajan päävalmentajana toimi apuvalmentaja Petri Jaakkola.http://www.basket.fi/uutiset/kaikki_uutiset/korisliiga/?x122519=21104613

Päävalmentajaa vaihtoi kauden aikana kahdestatoista joukkueesta kaksi. Korihait voitti 17 ensimmäisestä ottelustaan kolme. Seurajohto erotti päävalmentaja Ari Mikkolan 17. joulukuuta 2013, kun joukkue ei johdon mielestä ollut pelannut pelaajamateriaalinsa edellyttämällä tavalla. Valmentajanvaihdoksella tavoiteltiin joukkueen piristymistä, ja sitä oli vaadittu joukkueen yhteistyökumppanien ja kannattajien tahoilta pitkin syksyä. Mikkolan korvaajiksi nimettiin valmennuksesta vastaamaan seurassa vuosia valmentaneet Ville Vuorinen ja Petri Helminen.http://www.basket.fi/uutiset/kaikki_uutiset/korisliiga/?x122519=20734161 Korikobrat hävisi viisi ensimmäistä otteluaan, minkä jälkeen päävalmentaja Terence Stansbury sai lähteä, ja uudeksi päävalmentajaksi nousi Derrick Crayton, joka pysyi toimessa kauden loppuun asti.http://www.basket.fi/uutiset/kaikki_uutiset/korisliiga/?x122519=19918317

 Talous 

Korisliiga-seuroista suurimmalla budjetilla kauteen lähti Nilan Bisons 850 000 eurolla ja pienimmällä Namika Lappeenranta 270 000 eurolla. Liigajoukkueiden budjettien keskiarvo ennen kauden 2013–14 alkua kohosi pyöristettynä 446 000 euroon, kun edelliskaudella joukkueiden budjettikeskiarvo oli 394 000 euroa.http://www.basket.fi/uutiset/?x22026=19550750http://www.basket.fi/uutiset/kaikki_uutiset/?x122462=14571096 Sarjan joukkueista noin puolella oli kauden aikana taloudellisia vaikeuksia. Etenkin Namika Lappeenranta, Kouvot ja Tapiolan Honka olivat taloudellisesti haastavassa tilanteessa.http://yle.fi/urheilu/korisliigajoukkue_suurissa_vaikeuksissa__neuvotellut_liiton_kanssa_putoamisesta/7175320

Namika Lappeenrannalla oli vaikeuksia hankkia suuria yhteistyösopimuksia, ja joukkueen kausi vietiin läpi minimibudjetilla. Namika luopuikin pelillisesti ansaitsemastaan ensi kauden sarjapaikasta kauden jälkeen, kun se ei määräaikaan mennessä saanut kokoon sarjakelpoista budjettia.http://yle.fi/uutiset/lappeenrannan_namika_luopuu_sarjapaikastaan_korisliigassa__tama_ei_ole_loppu_vaan_uuden_alku/7269920 Tapiolan Hongan miesten ja naisten edustusjoukkueita pyörittänyt Korishonka Oy oli taloudellisissa vaikeuksissa osittain naisten edustusjoukkueen 100 000 euron kausitappion vuoksi. Urheilulliset tavoitteet edellä Honka hankki "kustannustehokkaat" ulkomaalaisvahvistukset ja piti kaudella tiukkaa kulukuria. Edelliskausien velka rasitteenaan Honka puristi suunnilleen taloudellisen nollatuloksen.

Kouvot joutui yrityssaneeraukseen, kun sen velka kasvoi 160 000 euroon. Helmikuussa 2014 seura julisti tulevaisuutensa olevan uhattuna ja aloitti "pelastusoperaation".http://www.savonsanomat.fi/urheilu/kouvot-onnistui-elvyttamaan-taloutensa-jatkokuntoon/1786335  Velka oli kertynyt Kouvoille viiden edellisvuoden aikana, ja seura pyysi kannattajiensa tukea muun muassa pääsylippuja ostamalla.http://www.kouvolansanomat.fi/Online/2014/02/21/Kouvot+huhuilee+faneja+ja+yrityksi%C3%A4+apuun/2014541/4  Kouvot neuvotteli velkojiensa kanssa ja sai lisää tukieuroja sekä kolmelta kouvolalaisyritykseltä kolmivuotisen lainan. Joukkueen päävalmentaja Jyri Lehtonen lupautui mukaan rahoituksen keräämiseen luvaten kerätä henkilökohtaisesti 12 000 euroa. Mikäli tämä ei olisi onnistunut, erotus olisi otettu Lehtosen palkasta. Varainkeruu onnistui, ja Kouvot jatkoi Korisliigassa.http://yle.fi/uutiset/kouvolan_kouvot_jatkaa_korisliigassa/7142224http://yle.fi/urheilu/hidas_kuolema_oli_tulossa/7175321

Muista joukkueista esimerkiksi KTP-Basket ja Bisons tekivät tappiota etenkin europelien vuoksi. Myös Tampereen Pyrintö teki pienen tappion europeleistä, mutta Korisliigan osalta joukkue teki vähintään nollatuloksen. Kauhajoen Karhun koripallojaoston puheenjohtaja vaati huhtikuussa 2014 julkisesti pelaajien ja valmentajien palkanalennuksia joukkueen tehdessä tappiollisen tuloksen muun muassa juuri pelaajapalkkioiden vuoksi. Myös Korishonka Oy:n puheenjohtaja kritisoi pelaajien palkkoja liian korkeiksi.http://yle.fi/urheilu/karhu_vaatii_rajuja_palkanalennuksia__ne_ovat_karanneet_kasista/7175327 Seuroista ainakin Korihait, Salon Vilpas, Korikobrat, Namika Lahti ja Joensuun Kataja tekivät positiivisen taloudellisen tuloksen.http://yle.fi/urheilu/halvat_teippiostokset_ja_kulukuri_kannattavat__liigaseuroilla_menee_myos_hyvin/7175323

Taulukon lähteet:
JoukkueBudjettikauden alussaMuutos ed. kaudestaBudjettikeväälläPelaaja- javalmennuspalkkiotNilan Bisons  850 000 €  + 370 000 €  850 000 €  400 000 €Joensuun Kataja  725 000 €  + 75 000 €  725 000 €  500 000 €Kauhajoen Karhu  585 000 €  + 46 000 €  560 000 €  400 000 €KTP-Basket  550 000 €  + 100 000 €  530 000 €  300 000 €Kouvot  385 000 €  - 73 000 €  420 000 €  200 000 €Tapiolan Honka  370 000 €  1. div.  345 000 €  160 000 €Salon Vilpas  350 000 €  ±0 €  370 000 €  220 000 €Namika Lahti  330 000 €  ±0 €  350 000 €  200 000 €Tampereen Pyrintö  329 000 €  + 19 000 €  343 000 €  205 800 €Korikobrat  310 000 €  ±0 €  300 000 €  150 000 €UU-Korihait  300 000 €  + 34 400 €  320 000 €  140 000 €Namika Lappeenranta  270 000 €  ±0 €  290 000 €  ei tietoa

 Palkitut 
 Suomen mestarit 2014 – Tampereen Pyrintö 
Tampereen Pyrintö voitti historiansa kolmannen Suomen mestaruuden. Pyrinnön aiemmat mestaruudet olivat vuosilta 2010 ja 2011. Joukkueen päävalmentajalle Pieti Poikolalle Suomen mestaruus oli kolmas, samoin joukkueen kapteenille Antero Lehdolle ja Damon Williamsille. Kolmikon aiemmat mestaruudetkin olivat tulleet Pyrinnössä. Ville Pekkolalle sekä Pyrinnön kasvattisenttereille Antti Nikkilälle ja Petri Heinoselle Suomen mestaruus oli uran toinen. Muille pelaajille, luonnollisesti myös ensimmäistä kauttaan Suomessa pelanneille yhdysvaltalaisille Kelvin Lewisille ja Benjamin Raymondille, Suomen mestaruus oli ensimmäinen. Lisäksi joukkueessa esiintyivät kauden aikana juniori Michael Myllyniemi ja runkosarjan päätöskierroksella Williamsia sijaistanut kanadalainen Yannick Anzuluni. Poikolan apuvalmentajina kauden aikana toimivat Lasse Rantala ja Artem Khvorost.http://www.basket.fi/sarjat/joukkueet/joukkue/?team_id=43&season_id=87281#mbt:2-200$t&0=3  Lisäksi parketilla mitalinsa vastaanottamassa olivat joukkueenjohtaja Elisa Hakanen, fysioterapeutti Ismo Niemi ja huoltaja Jani Saarinen.
#PelaajaPituus (cm)Syntynyt4 Antero Lehto (C)18519846 Benjamin Raymond19819877 Alex Vaenerberg18319928 Antti Nikkilä210197810 Osku Heinonen194199212 Ville Pekkola190198915 Henri Välimaa198199221 Petri Heinonen207198823 Kelvin Lewis195198824 Kristian Rasinaho192199331 Topias Palmi194199432 Damon Williams (A)201197340 Justus Kilpinen1921993Päävalmentaja  Pieti Poikola1977

 Suomen Koripalloliiton kauden parhaat 

Liigajoukkueiden kapteenit ja valmentajat äänestivät selvällä äänierolla mestarijoukkueen Antero Lehdon vuoden pelaajaksi sekä vuoden kehittyneimmäksi pelaajaksi. Valinta vuoden pelaajaksi oli 30-vuotiaalle Lehdolle uran ensimmäinen, ja vuoden kehittyneimmäksi pelaajaksi hänet valittiin toisen kerran: ensimmäisen palkintonsa hän oli saanut jo kymmenen vuotta aikaisemmin. SM-loppuottelujen arvokkaimmaksi pelaajaksi valittiin kolmannen kerran liigan vanhin pelaaja, Pyrinnön 40-vuotias voitontahtoinen Damon Williams. Vuoden valmentajan arvonimen sai kolmannen kerran Pyrinnön Pieti Poikola. Vuoden ulkomaalaisvahvistuksen palkinto myönnettiin korikuninkuudenkin voittaneelle Korikobrien Kyle Foggille. Fair Play -palkinto eli niin sanottu Framin pytty myönnettiin Lappeenrannan NMKY:lle. Vapaaheitto-palkinnon sai Kouvojen Ilari Seppälä. Korisliigan parhaaksi toimitsijapöydäksi valittiin KTP-Basket, ja vuoden koripallojohtajan palkinnon sai saman seuran Jyrki Lindström.http://www.basket.fi/uutiset/?x22026=23660572

 Palkinto Voittaja JoukkueVuoden pelaaja  Antero Lehto Tampereen PyrintöSM-finaalien paras pelaaja  Damon Williams Tampereen PyrintöVuoden puolustuspelaaja  Tuukka Kotti Nilan BisonsVuoden tulokas  Anton Odabasi Tapiolan HonkaVuoden kehittynein pelaaja  Antero Lehto Tampereen PyrintöParas kuudes pelaaja  Ville Mäkäläinen Nilan BisonsVuoden ulkomaalaisvahvistus  Kyle Fogg KorikobratVuoden valmentaja  Pieti Poikola Tampereen PyrintöVuoden erotuomari  Petri Mäntylä

 Katso myös 
 Korisliiga-kauden 2013–2014 kokoonpanot

 Lähteet 

2013
Luokka:Koripallosarjojen kausi 2013–2014/2014